
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της συμπληρωματικής αναγκαστικής απαλλοτρί¬ 
ωσης ακινήτων που κηρύχθηκε με την Β2/1393/7.7.1983 
απόφαση ΦΕΚ 307/20.7.1983 τ. Δ' για την κατασκευή διυλι¬ 
στηρίων στην περιοχή Κιούρκων. 1 

Κήρυξη ως αναδασωτέας δημόσιας έκτασης 0,8Ί?5 στρεμμάτων 
στη θέση Ισιώματα της Κοινότητας Αγ. Κωνσταντίνου Λοκρίδας 
του Νομού Φθιώτιδος. ^ 

ΑΝΑΚΟΙΝΩΣΕΙΣ 

Ανακοίνωση κατάθεσης ποσού αποζημιώσεως λόγω προσκυρώσεως 
τμήματος οικοπέδου στο Ν. Θεσσαλονίκης. .. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α12α/1606/Φ. ΕΤΑΑΠ (1) 

Μερική ανάκληση της συμπληρωματικής οιναγκαστικής απαλλοτρίω¬ 
σής ακινήτων που κηρύχθηκε με την Β2/1393/7.7.1983 απόφαση 
ΦΕΚ 307/20.7.1983 τ. Δ' για την κατασκευή διυλιστηρίων στην 
περιοχή Κιούρκων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 28 του Ν. 1068/1980 «περί συστάσεως 


ενιαίου φορέα Τδρεύσεως - Αποχετεύσεως Πρωτευούσης (ΦΕΚ 190/ 
1980 τ.Α’). 

2. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» (ΦΕΚ 1/1.1.1971 τ. Α’). 

3. Τις διατάξεις του Ν. 1065/1980 «περί κυρώσεως δημοτικού και 
Κοινοτικού κώδικα» (ΦΕΚ 168/24.7.1980 τ. Α'). 

4. Τις διατάξεις του Π.Δ/τος 69/8.2.1988 για τον Οργανισμό του 
Υπουργείου Δημ. Έργων (ΦΕΚ 28/16.2.1988). 

5. Την Β2/1393/7.7.1983 (ΦΕΚ 307/20.7.1983 τ.Δ') απόφαση 
του Υπουργού Δημ. Έργων με την οποία απαλ/καν ακίνητα για την 
κατασκευή Διυλιστηρίων στην περιοχή Κιούρκων συνολικού εμβαδού 
8.983 τ.μ. 

6. Την 5274/24.11.1987 απόφαση του Διοικητικού Συμβουλίου 
της ΕΥΔΑΠ, με την οποία εγκρίθηκε η μερική ανάκληση της απαλλο¬ 
τρίωσης για έκταση 260 μ 2 όπως αναλυτικά εικονίζεται στο ΤΑ 33 
κτηματολογικό διάγραμμα και στον αντίστοιχο κτηματολογικό πίνακα. 

7. Την 130909/27.1.1986 ανακοίνωση της ΕΥΔΑΠ από την 
οποία προκύπτει ότι έχει συντελεστεί η απαλλοτρίωση ΦΕΚ 167/ 
7.3.1986 τ. Δ'. 

8. Τις από 8.6.1987 αιτήσεις της Βασιλικής Γεραμάνη, Αμαλίας 
Παπασπύρου και Πηγής Γεραμάνη ότι επιθυμούν την ανάκληση της 
απαλλοτρίωσης, αποφασίζουμε: 

Ανακαλούμε την αναγκαστική απαλλοτρίωση ακινήτων που κηρύ¬ 
χθηκε με την Β2/1393/7.7.1983 τ. Δ’ απόφασή μας για την κατα¬ 
σκευή διυλιστηρίων στην περιοχή Κιούρκων μερικά και μόνο για έκταση 
260 τ.μ. που σημειώνεται με μπλε χρώμα, στο κτηματολογικό διά¬ 
γραμμα και στον επ’ αυτού κτηματολογικό πίνακα που είναι θεωρημένο 
απο τον Προϊστάμενο της Δ6 Δ/νσης Έργων Υδρεύσεως και Αποχετεύ¬ 
σεων Αθαν. Τσαμακλή επειδή η έκταση που ανακαλείται δεν είναι ανα¬ 
γκαία για το σκοπό που απαλλοτριώθηκε ούτε για άλλο σκοπό δημόσιας 
ωφέλειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 1988 

Ο ΥΠΟΥΡΓΟΣ 

Β. ΚΕΔΙΚΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3856 (2) 

Κήρυξη ως αναδασωτέας δημόσιας έκτασης 0,875 στρεμμάτων στη 

θέση Ισιώματα της Κοινότητας Αγ. Κωνσταντίνου Λοκρίδας του 

Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του άρθρου 111 παρ. 3 του Συντάγματος. 

2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3. 

β) του άρθρου 38 παράγραφος 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την 3403/13.12.88 πρόταση του Δασαρχείου Αταλάντης περί 
κηρύξεως αναδασωτέας, της αναφερόμενης στο θέμα έκτασης. 

6. Την αριθ. 22961/22.9.85 απόφαση του Νομάρχη Φθιώτιδος 
«περί παραχωρήσεως αρμοδιοτήτων κ.λπ.», αποφασίζουμε: 


Κηρύσσουμε αναδασωτέα, με σκοπό την επαναδημιουργία.της δασι¬ 
κής βλάστησης που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρα του 
δάσους, ώστε να αποκλεισθεί η διάθεση αυτής για άλλο σκοπό, τη δημό¬ 
σια έκταση των οκτακόσιων εβδομήντα πέντε τετραγωνικών μέτρων 
(0,875 στρεμμ.), που βρίσκεται στη θέση Ισιώματα της Κοινότητας Αγ. 
Κωνσταντίνου Λοκρίδας του Νομού Φθιώτιδος και προσδιορίζεται από 
τα στοιχεία Α, Β, Γ, Δ, Ε, Ζ, Α, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

. Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 16 Δεκεμβρίου 1988 

Με εντολή Νομάρχη 
Ο Διευθυντής 
ΓΕΡί ΖΑΜΑΝΗΣ 

ΑΝΑΚΟΙΝΩΣΕΙΣ 

(3) 

Ανακοίνωση κατάθεσης ποσού αποζημιώσεως λόγω προσκυρώσεως 
τμήματος οικοπέδου στο Ν. Θεσσαλονίκης. 

Με το υπ’ αριθμό 384934/30.1.1987 Γραμμάτιο Σύστασης Παρακα¬ 
ταθήκης του Υποκαταστήματος Θεσσαλονίκης του Ταμείου Παρακατα¬ 
θηκών και Δανείων, οι Πολυξένη Τσουκαλά του Χρήστου και Δημήτριος 
Τσουκαλάς του Χρήστου, κάτοικοι Θεσ/νίκης (Μητροπόλεως 48), κα¬ 
τέθεσαν 1.692.500 δρχ., για αποζημίωση που καθορίστηκε με την υπ’ 
αριθμ. 3814/86 απόφαση του Μονομελούς Πρωτοδικείου Θεσ/νίκης, 
για την προσκύρωση των πέντε εβδόμων (5/7) τμήματος οικοπέδου με 
τα στοιχεία 1-2-4-1 εμβαδού μ 2 τριάντα τρία και οδγόντα πέντε εκατο¬ 
στά (33,85), συνολικό εμβαδόν τμήματος 1-2-4-1 μ 2 σαράντα επτά και 
σαράντα εκατοστά (47,40), ύστερα από την υπ’ αριθμόν Τ.Υ. 
42388/73 απόφαση της Νομαρχίας θεσ/νΐκης, που επικύρωσε την 


υπ’ αριθμόν 3514/73 πράξη Τακτοποιήσεώς της Πολεοδομίας Θεσσα¬ 
λονίκης, που φέρεται στην πιό πάνω πράξη στο όνομα των Κληρ. Κοέν 
Χαϊμ και Κληρ. Ματαράσο Ααρών και Δήμου Θεσσαλονίκης, όπου οι 
Κληρ. Κοέν Χαϊμ και Κληρ. Ματαράσο Ααρών είναι συνιδιοκτήτες κατά 
τα 5/7 και προς όφελος των οποίων έγινε η Παρακατάθεση, ενώ ο Δή¬ 
μος θεσ/νίκης είναι συνιδιοκτήτης κατά τα 2/7, σε οικόπεδο που φέρε¬ 
ται στην πιο πάνω πράξη στο όνομα Ιακώβ Βεντούρα και το οποίο αγο¬ 
ράστηκε από τους υπόχρεους με το υπ’ αριθμό 28062/30.5.1985 
συμβόλαιο της Συμβολαιογράφου θεσ/νίκης Μαρίας Νέτσκου. 

Το γραμμάτιο αυτό κατατέθηκε στο Συμβολαιογράφο θεσ/νίκης Βα¬ 
σίλειο Νέτσκο με την υπ’ αριθμόν 244/16.4.1987 πράξη του. 

Θεσσαλονίκη, 20 Δεκεμβρίου 1988 
Οι καταθέσαντες 

ΤΣΟΥΚΑΛΑ ΠΟΛΥΞΕΝΗ, ΤΣΟΥΚΑΛΑΣ ΔΗΜΗΤΡΙΟΣ 

* 

(Αριθ. διπλ. 4ου Δημ. Ταμ. θεσ/νίκης 7936712/23.12.88.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





